section_heading: "Bijela mrlja": Kako je preživio čistke?
paragraph_text: U Dedijerovim Prilozima za biografiju Josipa Broza Tita iz 1953. u samo je nekoliko rečenica opisano što se događalo između jeseni 1937. i jeseni 1938. Mnogi koji su se poviješću KPJ bavili osjetili su da tu nešto nedostaje. O tome je sljedećih desetljeća bilo mnogo spekulacija "u kuloarima" i u raznim napisima. Što se sve u tim borbama za vlast događalo, jedna je od "bijelih mrlja" u Titovoj biografiji. Tek u Novim prilozima, 1981., 2. knjiga, Vladimir Dedijer objavljuje cjelovitu priču, koja se uglavnom oslanja na izjave agenta Kominterne Josipa Kopiniča u dva razgovora u prosincu 1980.